open-index/open-wikipedia-markdown huggingface dataset:
Love Me (Leiber/Stoller-sang)

**«Love Me»** er en sentimental amerikansk sang, skrevet av Jerry Leiber og Mike Stoller. Den ble popularisert av Elvis Presley i 1956. Sangen ble skrevet som en parodi på country & western-musikk. Den ble først tolket av R&B-duoen Willy and Ruth i 1954 (Spark 105), deretter av Georgia Gibbs. Hennes versjon ble utgitt på singlen Mercury 70473 i 1955. B-siden var «Mambo Baby» .

Elvis Presley spilte inn sangen i Radio Recorders, Hollywood, 1. september 1956. Den ble utgitt på hans andre LP, Elvis (RCA Victor LPM&nbsp;1382) 19. oktober 1956. Sangen finnes også på EP-platen *Elvis, vol. 1* (RCA Victor EPA-992). Produsent var Steve Sholes.

Presley fremførte «Love Me» på Ed Sullivan Show 28. oktober 1956. Han inkluderte sangen i *[[Elvis Presley's '68 Comeback Special]]*  for TV-selskapet NBC. Presley fremførte den ofte på konserter i 1970-årene, innbefattet hans siste turné i juni 1977.

## Andre versjoner
*Johnny Burnette innspilte «Love Me» i 1960, i en stil liknende den til Presley, på sitt album *Dreamin’* (Liberty LST&nbsp;7179) og på EP-platen  *Dreamin’* (Liberty LSX&nbsp; 1004).
*En versjon ble innspilt av countryartisten Davis Daniel. Den ble utgitt på hans debut-CD *[[Fighting Fire with Fire]]* (1991)
*En liveversjon av sangen ble innspilt av countrysangeren Billy «Crash» Craddock. Den ble utgitt på hans CD *[[Live -N- Kickin']]* (2009)
*Sangen var med i musikkrevyen *[[Smokey Joe's Cafe]]*, i en medley sammen med «Don't».

## Norsk versjon
Tande-P har skrevet en norsk tekst. Den bærer tittelen «Ta meg som jeg er».

### Innspilling
*Øivind Blunck. Utgitt på CD-albumet *[[Fridtjofs helaften]]* (Tylden & Co. GTACD&nbsp;8065) i 1999.

## Referanser
Håkon Flood

**Håkon Flood** (født 25. september 1905 i Stavanger, død 9. oktober 2001 i Trondheim) var en prisbelønt norsk kjemiker, kjent for bidrag til saltsmelte- og høytemperaturkjemien.

Etter cand.kjemi fra NTH i 1930 tok han doktorgrad ved Technische Universität Berlin 1933 og ble dosent i emnet uorganisk kjemi ved NTH i 1935, professor 1953-75. Flood ledet også NTNF sitt institutt for silikatforskning ved NTH fra 1949 til 1966, da det ble eget institutt og Flood første instituttleder. Han var ved Pennsylvania State University og University of California, Los Angeles 1958-60.
Han jobbet også med praktiske støvproblemer i avgangen fra norsk ferrosilisiumindustri.

## Premier og verv
* Fridtjof Nansens belønning for fremragende forskning 1957
* Guldberg-Waage-medaljen i 1966
* Med i Det Kongelige Norske Videnskabers Selskab, Det Norske Videnskaps-Akademi, Norges Tekniske Vitenskapsakademi, Det Kgl. Danske Videnskabers Selskab
* Commission on High Temperatures and Refractories, International Union of Pure and Applied Chemistry, medlem 1961-69
* teknisk hedersdoktor ved Åbo Akademi, Finland

## Referanser
John Hospers

**John Hospers** (født 9. juni 1918 i Pella, Iowa; død 12. juni 2011 i Los Angeles, California) var en amerikansk filosof og politiker.

Hospers tok sine mastergrader ved University of Iowa og Columbia University. Han underviste i filosofi og estetikk. I begynnelsen av sin karriere underviste han i filosofi ved Brooklyn College og California State University i Los Angeles. Hospers var redaktør av tidsskriftene *The Personalist* (1968–1982) og *The Monist* (1982–1992). Ved siden av dette var han en av *Liberty magazine*s redaktører.

Da han underviste i filosofi ved Brooklyn College ble Hospers svært interessert i Ayn Rands objektivisme-filosofi. Han opptrådte på radioprogrammer med henne, og viet betydelig plass til hennes idéer i den moralfilosofiske tekstboken *Human Conduct*. Ifølge Rand-biografen Barbara Branden møtte Hospers Rand da hun holdt forelesninger for studentene ved Brooklyn College. De ble venner, og hadde lengre filosofiske konversasjoner. Rands diskusjoner med Hospers påvirket henne til å skrive sakprosa. Hospers leste *[[De som beveger verden]]*, og så på boken som en estetisk seier. Han ble også overbevist over sannhetsverdien i Rands moral- og politikksyn, men var likefremt uenig med henne når det kom til erkjennelsesteori. Rand avsluttet sitt vennskap med Hospers efter at han hadde kritisert et foredrag hun hadde holdt for American Society of Aesthetics ved Harvard.

Ved presidentvalget i USA 1972 var Hospers førstekandidaten til det nylig stiftede Libertarian Party. Sammen med visepresidentkandidaten Theodora Nathan fikk han kun  stemmer, og kom på stemmeseddelen i kun to stater. Hospers støttet George W. Bush ved presidentvalget i 2004 og uttrykte støtte til hans krig mot terror.

## Bibliografi
* 1946: *Meaning and Truth in the Arts*
* 1953: *Introduction to Philosophical Analysis*
* 1969: *Introductory Readings in Aesthetics*
* 1971: *Libertarianism – A Political Philosophy for Tomorrow*
* 1982: *Understanding the Arts*
* 1985: *Law and the Market*
* 1995: *Human Conduct*

## Referanser


## Eksterne lenker
*
Søren Gade

**Søren Gade Jensen** (født 1963) er en dansk politiker (V). Han har yrkesbakgrunn fra militæret og næringslivet. Gade var medlem av Folketinget og formann i Venstres folketingsgruppe fra 2015. Han har tidligere vært medlem av Folketinget 2001–2010 og forsvarsminister 2004–2010.

## Familiebakgrunn og yrkesliv
Han ble født den 27. januar 1963 i Holstebro, og vokste opp samme sted som sønn av skipsfører Poul Jørgensen og sykepleier Anna Gade. Han er enkemann og far til to barn. Han har studentereksamen fra gymnaset i Holstebro fra 1983, offisersutdannelse fra Hæren, økonomisk utdannelse som cand.oecon fra Aarhus Universitet fra 1990 samt diplomutdannelse i markedsføring fra 1999.

Gade var tjenestegjørende offiser i Jydske Dragonregiment 1983–1985, regnskapsanalytiker i Hadsten Bank 1988–1990, FN-observatør for UNTSO i Midtøsten 1990–1991, internasjonal markedsanalytiker for kjemikalieprodusenten Cheminova Agro AS 1991–1993, driftsøkonom i Færch Plast AS i Holstebro 1995–2001, sjef ved RAR Regnskabscenter i Holstebro 2001–2004 og administrerende direktør i bransjeforeningen Landbrug & Fødevarer 2012–2014.

## Politisk arbeid
Gade var formann i Holstebro Venstre og samarbeidsutvalget for Venstre i Holstebro kommune 1993–1995. Han var i årene 1995–2010 nominert til Folketinget fra Holstebro krets i Ringkjøbing amtskrets, fra 2007 en del av Vestjyllands storkrets. Gade møtte som vararepresentant fra oktober til november 1999, og satt som fast medlem 2001–2010.

Han overtok forsvarsministerposten i 2004 og ble en av regjeringens mest populære ministre. I 2007 fikk han rundt 24&nbsp;000 personstemmer i folketingsvalget. I 2009 vurderte Gade å gå av etter danske forsvarsstabens håndtering av bokutgivelsen *[[Jæger – i krig med eliten]]*. I 2010 meddelte Gade at han forlot dansk politikk og posten som forsvarsminister.

I 2015 ble han nominert til Folketinget fra Aalborgs vestre krets i Nordjyllands storkrets. Han ble valgt til Folketinget samme år, og ble formann i Venstres folketingsgruppe.

## Utmerkelser
I 2005 ble han kommandør av Dannebrogordenen. Gade har også blitt tildelt Fortjensttegnet for god tjeneste i Forsvarets Reserve, Hjemmeværnets Fortjensttegn, Hjemmeværnets 25-årstegn, Reserveofficersforeningen i Danmarks Hæderstegn, Fredsprismedaljen, FN-medaljen for tjeneste i Midtøsten samt The Nordic Blue Berets Medal of Honour.

## Referanser


## Eksterne lenker
* 
*
Deutsche Guggenheim

**Deutsche Guggenheim** er et kunstgalleri i Berlin som fra 1997 er drevet i samarbeid mellom Solomon R. Guggenheim Foundation og Deutsche Bank. Galleriet finnes i første etasje i Deutsche Banks hovedstadskontor på Unter den Linden. Lokalet er på 510 kvadratmeter og tegnet av den amerikanske arkitekt Richard Gluckman. I galleriet vises midlertidige utstillinger av kunst hovedsakelig fra 1900- og 2000-tallet. Det har vært utstillinger i galleriet med bl.a. Gerhard Richter, Kasimir Malewitsch og Jeff Koons.

## Eksterne lenker
* Galleriets hjemmeside
* Informasjon på Guggenheims hjemmeside
Sudans sentralbank

:*Må ikke forveksles med [[National Bank of Sudan]], som er en privat bank i [[Sudan]].

*'Sudans sentralbank** (eng: **Central Bank of Sudan*') er [[sentralbank]]en i Sudan. Den ble etablert i [[1960]], fire år etter landets uavhengighet fra [[Storbritannia]] og [[Egypt]].

==Historie==
Tidligere var typiske sentralbankfunksjoner i Sudan delt mellom Finansdepartementet, valutarådet *Sudan Currency Board* og [[Egypts sentralbank]]. Eksempelvis hadde Sudan Currency Board ansvaret for å utstede penger, mens ansvaret for å forvalte Sudans valutareserver var delt mellom Egypts sentralbank (US Dollar) og Barclays Bank (britiske pund). Egypts sentralbank hadde også ansvaret for å være regjeringens bank, mens 

Da Sudan ble uavhengige fra Storbritannia og Egypt i 1956 ble det nedsatt en komité fra [[Federal Reserve]], USAs sentralbank, for å se på hvordan en sentralbank burde organiseres. Denne komiteen bestod av [[Oliver Weale]], [[Alan R. Holmes]] og [[Andrew F. Primer]]. Komiteen leverte sin rapport i mars 1957, og to år senere ble sentralbankloven vedtatt; *Bank of Sudan Act of 1959*. Den [[22. februar]] [[1960]] startet sentralbanken sin virksomhet, med Mamoun Behairy som den første sentralbanksjefen. 

I 1970 nasjonaliserte Sudan alle bankene i landet, og la dem under sentralbanken. 

Sudan innførte [[Sharia]]-lovgivning i [[1984]], dette påvirker hvilke verktøy sentralbanken har tilgjengelig. Finansinstitusjoner i Sharia-samfunn kan ikke bruke [[rente]]r som betaling for kapital som lånes ut, fordi dette anses å være [[åger]] («Riba»). For å sikre at sentralbanken følger Sharia-prinsippene ble *Higher Sharia Supervisory Board* etablert i 1992. 

Sentralbankloven, *Bank of Sudan Act* ble revidert i [[2002]], men etter [[Naivasha-avtalen]] i [[2005]] ble den revidert på nytt i 2006. 

==Målsettinger og oppgaver==
Sentralbankloven av 2006 definerer sentralbankens hovedoppgaver som følger:
* Sørge for prisstabilitet og stabil valutakurs, et effektivt bankvesen, og utstede og kontrollere landets valuta
* Formulere og implementere landets pengepolitikk
* Organisere og overvåke landets banknæring
* Være regjeringens bank og rådgiver
* Opptre i tråd med Sharia-lovgivningen

Ut over dette har sentralbanken 5-års strategiske planer, og årlige *policyer''. Et av målene i policyen for 2010 var å holde inflasjonen under 10%.

## Sentralbanksjef
Pr november 2014 er Abdelrahman Hassan Abdelrahman Hashim sentralbanksjef. Han har vært sentralbanksjef siden desember 2013, og overtok da etter Mohamed Khair al-Zubair. Visesentralbanksjef er AlGail Mohamed Elbashir.

## Se også
*Liste over verdens sentralbanker

## Referanser


## Eksterne lenker
*
(You’re the) Devil in Disguise

«**(You're the) Devil in Disguise**» er en amerikansk sang, skrevet av låtskriverteamet Bill Giant, Bernie Baum og Florence Kaye. Den ble publisert av Elvis Presley Music i 1963.

«(You're the) Devil in Disguise» ble utgitt på singlen RCA Victor 47-8188 18. juni 1963. Produsent var Steve Sholes.

Singlen ble sertifisert til *gull* av the RIAA for salg i overkant av 500,000 enheter i USA.

I 1963 da sangen debuterte for et britisk publikum på BBCs TV-show, *[[Juke Box Jury]]*, stemte kjendisgjest John Lennon *a miss* og hevdet at Elvis Presley var *«lik [[Bing Crosby]] nå»*.

Presley spilte opprinnelig inn sangen 26. mai 1963 i RCA Studio B i Nashville. «(You're the) Devil in Disguise» og dens B-side, «Please Don't Drag That String Around», ble spilt inn med tanke på et album i full lengde, som var planlagt utgitt i 1963, men RCA valgte i stedet å utgi albumet stykkevis på singler eller som bonusspor på soundtrackalbumer. 

Sangen er bemerket for at Presley lyder som djevelen under fadingen, da han med dyp lav stemme synger *«Oh, Yes you are»* noen ganger.

## Norsk versjon
Tande-P har skrevet en norsk tekst. Den bærer tittelen «En natt i Enebakk».

### Innspilling
*Øivind Blunck. Utgitt på CD-albumet *[[Fridtjofs helaften]]* (Tylden & Co. GTACD&nbsp;8065) i 1999.

## Anvendelse i populærkulturen
*Sangen var med i *[[Lilo og Stitch (film fra 2002)|Lilo & Stitch]]*, en amerikansk animasjonsfilm fra 2002, som var produsert av Walt Disney Feature Animation og hadde premiere den 21. juni 2002
*En coverversjon med Trisha Yearwood forekommer på soundtracket til *[[Honeymoon in Las Vegas]]*, som hovedsakelig består av coverversjoner av Presley-sanger
*Sangen ble anvendt i TV-reklame for the Nissan Altima i 2010.
*Det engelske bandet Hollow Horse spilte inn en versjon, «Tony in Disguise», om den tidligere britiske statsministeren Tony Blair.
*Sangen var med i TV-reklamen for lanseringen av the Volvo 850 i 1993

## Listeplasseringer

Den ble Presleys siste Top Ten-single på rhythm and blues-listen

## Referanser
Det var en gang – oppdagerne

***Det var en gang – Oppdagerne*** (orig. ***Il était une fois... les Explorateurs***) er en fransk animert TV-serie fra 1993. Den ble laget av Albert Barillé, samme mann som laget Colargol.

## Innhold
Serien forteller historien om oppdagerne av nye landområder og kontinenter
# De første sjøfarerne
# Aleksander den store
# Eirik Raude og oppdagelsen av Amerika
# Djengis Khan
# Ibn Battuta (i Marco Polos fotspor)
# De store djunkene
# Vasco da Gama
# Taxis det første postsystemet
# Brødrene Pinzón (Den skjulte siden av Christofer Columbus)
# Amerigo Vespucci
# Ferdinand Magellan og del Cano
# Cabeza de Vaca
# Vitus Bering
# Louis-Antoine de Bougainville og Stillehavet
# Bruce og Nilen
# La Condamine
# James Cook
# Alexander von Humboldt
# Lewis og Clarks ekspedisjon
# Stuart og Burke og Australia
# Stanley og Livingstone
# Roald Amundsen og Sydpolen
# Alexandra David-Néel i Tibet
# Piccard fra bunnen av havet til fjelltoppene
# Opp til fjelltoppene
# Opp til stjernene

## Eksterne lenker
*
Vestlandsutstillingen

**Vestlandsutstillingen**  er en årlig kunstutstilling for billedkunstnere fra Vestlandet.  Utstillingen turnerer vanligvis til ulike steder på Vestlandet.  Kunstnere med tilknytning til landsdelen kan søke om deltakelse.  

Vestlandsutstillingen har vært en viktig arena for kunstnere i fra vest, helt siden starten i 1922.
Utstillingen er et samarbeid mellom Kunstmuseet Kube i Ålesund, Kunsthuset Kabuso i Øystese, Sunnfjord Kunstlag i Førde, Haugesund Billedgalleri og Stavanger Kunstforening.  Økonomisk støtte blir gitt fra fylkeskommunene Rogaland, Hordaland, Sogn og Fjordane, Møre og Romsdal, samt  Norges kulturråd. 

I tillegg til Vestlandsutstillingen arrangeres det fire andre årlige landsdelsutstillinger for billedkunst: Østlandsutstillingen, Sørlandsutstillingen, Trøndelagsutstillingen og Nordnorsken. Utstillingene har ulik organisering.  

## Historie
Vestlandsutstillingen ble første gang arrangert i 1922, men den gang kun for bergenskunstnere.  Ifølge *Norges kunsthistorie* kom initiativet fra Axel Revold og kunsthistorikeren Einar Lexow.  I sin bok om Aage Storstein siterer imidlertid forfatteren Åse Ødegård en avisartikkel fra 1975 som hevder at ideen til utstillingen kom fra Stavanger-miljøet:  Kunstnere i byen møttes regelmessig i Harry Landås' hybelleilighet, og en gang da  diskusjonen dreide seg om Høstutstillingen hadde Olav Ansgar Larssen foreslått å lage en egen «Vestlandsutstilling». Denne opplysningen står også på Vestlandsutstillingens eget nettsted. Da ideen modnet satte Larssen seg i kontakt med Nils Krantz i Bergen, og  utstillingen ble etter hvert en realitet.  

I 1926 var malere fra Trøndelag invitert til deltakelse, men dette ble en engangsforeteelse.  Fra og med 1928 var utstillingen et årlig arrangement, med deltaking kun fra de fire vestlandsfylkene.  

## Vestlandsutstillingen 2011
Utgangspunkt for utstillingen i 2011 var en kortfortelling «Rom for sten og hjort», skrevet av Tormod Haugland.  Kunstnerisk ledelse var Karolin Tampere og Johanne Nordby Wernø.

## Vestlandsutstillingen 2012
Temaet for Vestlandsutstillingen i 2012 er «bevegelse», og utstillingen er kurert av Annemari Skeide.  

## Litteratur

* 

* 

## Eksterne lenker
* Vestlandsutstillingen 2011.  Besøkt 1. februar 2012.  
* Vestlandsutstillingen.no Besøkt 1. februar 2012.
Kvalvåg

**Kvalvåg** kan referere til:

*Kvalvåg (Kristiansund), et tettsted i Kristiansund i Møre og Romsdal
*Kvalvåg (Gjemnes), ei grend i Gjemnes i Møre og Romsdal
*Kvalvåg (Austevoll), en tettbebyggelse i Austevoll i Hordaland

*Kvalvåg (etternavn), etternavn
Kvalvåg (Gjemnes)

**Kvalvåg** er ei grend som ligger på vestsida av Tingvollfjorden i Gjemnes kommune mellom Torvikbukt og Flemma. 

Kvalvåg hørte til innunder Tingvoll kommune inntil kommuneomleggingen i 1964 og er derfor omtalt i Gards- og ættesoge for Tingvoll. 

## Referanser
Siseme

***Siseme*** er en slekt av dagsommerfugler som tilhører familien Riodinidae.

## Utseende
Små til middelsstore sommerfugler med forholdsvis brede vinger. Oversidens grunnfarge er mørk brun, brunsvart eller metallisk grønnlig, ofte med lysere striper og hvite og/eller røde felter. Undersiden er hovedsakelig brun og hvit.

## Levevis
Disse sommerfuglene lever i skog, blant annet tropisk regnskog og tåkeskog.
Hannene kommer gjerne ned til bakken for å suge i seg saltholdig væske fra sølepytter, urin og lignende. Hunnene er nesten helt ukjente og tilbringer trolig hele livet oppe i trekronene.

## Utbredelse
Slekten er utbredt i Sør-Amerika, mest i den vestlige delen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Riodinini 
**************** Slekten *Siseme* Westwood, 1851
***************** *[[Siseme alectryo]]* Westwood, [1851] – Colombia, Ecuador, Peru,  Bolivia og Brasil
***************** *[[Siseme aristoteles]]* (Latreille, [1809]) – Colombia og Ecuador
***************** *[[Siseme atrytone]]* Thieme, 1907 – Bolivia
***************** *[[Siseme militaris]]* (Hopffer, 1874) – Peru
***************** *[[Siseme neurodes]]* (C. & R. Felder, 1861) – Colombia, Venezuela, Peru og Bolivia
***************** *[[Siseme pallas]]* (Latreille, [1809]) – Colombia, Venezuela, Peru og Bolivia
***************** *[[Siseme peculiaris]]* Druce, 1904 – Peru
***************** *[[Siseme pedias]]* Godman, 1903 – Colombia
***************** *[[Siseme pseudopallas]]* Weymer, 1890 – Peru

## Kilder
* Brower, A.V.Z. (2011) *Siseme* på *Tree of life* http://tolweb.org/Siseme/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of the Andes – *Siseme neurodes* http://www.learnaboutbutterflies.com/Andes%20-%20Siseme%20neurodes.htm

## Eksterne lenker
*
Chalodeta

***Chalodeta*** er en slekt av dagsommerfugler som tilhører familien Riodinidae.

## Utseende
Ganske små sommerfugler. Oversiden er gulbrun med mørke flekker hos hunnene, gjerne helt svart hos hannene, langs ytterkanten med to smale, sølvfarget metalliske bånd, mellom disse med en rad av svarte flekker (om ikke grunnfargen er svart). Undersiden er gulbrun med små, mørke flekker.

## Levevis
Disse sommerfuglene lever i skog, blant annet tropisk regnskog.
Larvene kan finnes blant annet på pasjonsblomster (*[[Passiflora]]* spp.) og på kakaotre (*Theobroma cacao*).

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Riodinini 
**************** Slekten *Chalodeta* Stichel, 1910
***************** *[[Chalodeta chaonitis]]* (Hewitson, [1866]) – Mexico, Trinidad og Tobago, Guyana, Fransk Guyana, Ecuador og Brasil
***************** *[[Chalodeta chelonis]]* (Hewitson, [1866]) – Brasil
***************** *[[Chalodeta chitinosa]]* Hall, 2002 – Venezuela, Colombia, Ecuador, Guyana, Brasil og Bolivia 
***************** *[[Chalodeta chlosine]]* Hall, 2002 – Colombia, Ecuador, Peru, Bolivia og Brasil
***************** *[[Chalodeta lypera]]* (Bates, 1868) – Guatemala og Brasil
***************** *[[Chalodeta panurga]]* Stichel, 1910
***************** *[[Chalodeta pescada]]* Hall & Willmott, 1998 – Ecuador
***************** *[[Chalodeta theodora]]* (C. & R. Felder, 1862) – Colombia, Peru, Bolivia og Brasil

## Kilder
* Brower, A.V.Z. (2011) *Chalodeta* på *Tree of life* http://tolweb.org/Chalodeta/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of Amazonia – *Chalodeta chaonitis* http://www.learnaboutbutterflies.com/Amazon%20-%20Chalodeta%20chaonitis.htm
* Butterflies of Amazonia – *Chalodeta theodora* http://www.learnaboutbutterflies.com/Amazon%20-%20Chalodeta%20theodora.htm

## Eksterne lenker
*
Chorinea

***Chorinea*** er en slekt av dagsommerfugler som tilhører familien Riodinidae.

## Utseende
Ganske små sommerfugler med litt oppsiktsvekkende utseende. Bakvingene er trukket ut til en lang, tynn, utoverrettet stjert. Vingen er hovedsakelig gjennomsiktig, med svarte årer og svarte kanter, gjerne også et svart tverrbånd. Bakvingen kan ha et rødt felt ved roten av stjerten.
Når disse sommerfuglene flyr i solskinn, brytes lyset i alle slags farger fra vingene. Med sin flagrende flukt kan de ligne mer på vannymfer enn på sommerfugler.

## Levevis
Disse sommerfuglene lever i skog, blant annet tropisk regnskog, og i tåkeskog mellom 2000-3000 meter over havet.
Larver kan finnes på planter i slekten *Prionostemma* (familien Celastraceae).

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Riodinini 
**************** Slekten *Chorinea* Gray, 1832
***************** *[[Chorinea amazon]]* (Saunders, 1859) – Fransk Guyana og Brasil
***************** *[[Chorinea batesii]]* (Saunders, 1859) – Fransk Guyana og Brasil
***************** *[[Chorinea bogota]]* (Saunders, 1859) – Guatemala og Colombia
***************** *[[Chorinea gratiosa]]* Stichel, 1910 – Ecuador
***************** *[[Chorinea heliconides]]* (Swainson, [1833]) – Brasil
***************** *[[Chorinea licursis]]* (Fabricius, 1775) – Brasil
***************** *[[Chorinea octauius]]* (Fabricius, 1787) – Guatemala, Colombia, Venezuela, Trinidad og Tobago, Surinam, Guyana, Fransk Guyana, Brasil og Peru
***************** *[[Chorinea sylphina]]* (Bates, 1868) – Ecuador, Peru og Bolivia

## Kilder
* Brower, A.V.Z. (2011) *Chorinea* på *Tree of life* http://tolweb.org/Chorinea/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of the Andes – *Chorinea sylphina* http://www.learnaboutbutterflies.com/Andes%20-%20Chorinea%20sylphina.htm

## Eksterne lenker
*
Madre de Dios (region)

**Madre de Dios** er en region i det sørøstlige Peru. Den grenser til Ucayali i vest og til Cuzco og Puno i sørvest og til Bolivia og Brasil i øst. Regionhovedstaden heter Puerto Maldonado.

## Geografi

Regionen ligger mest fullstendig tropisk regnskog i lavlandet i Amazonas, godkjent for det store mangfoldighet i arter. Sørvestgrensen mot Cuzco-regionen er kjent under navnet *Isthmus of Fitzcarrald*, en fjellkjede som separerer elvene Madre de Dios og Urubamba. De mest vektige bielvene i Madre de Dios-vassdraget er Inambari, Tambopata, Manú, Rio de Las Piedras (Tacuatimanu), Tahuamanu og Heath. Acre er en sideelv til Purús, som starter som grenseelv mellom Madre de Dios-regionen og Brasil og er dessuten videre en grenseelv mellom Brasil og Bolivia, øst for Peru.

## Klima
Klimaet i Madre de Dios-regionen er varmt og fuktigt med et gjennomsnitt på 26&nbsp;°C, maksimum 34&nbsp;°C og minimum 21&nbsp;°C .

## Politisk inndeling
Regionen er delt inn i følgende 3 provinser, som igjen er delt inn i til sammen 11 distrikter.
 

## Referanser
Sjung (album)

***Sjung*** er artisten Lalehs fjerde musikkalbum. 

Plata ble utgitt i 2012.

## Sporliste
#«Elephant»
#«Some Die Young»
#«Who Started It»
#«Interlude»
#«Samuel»
#«Better Life»
#«What You Want»
#«In the Comet»
#«Vårens första dag»
#«Du följer med mig»
#«Sjung»

## Eksterne lenker
*
Musikkåret 2006

## Hendelser
*15. april: Sámi Grand Prix arrangeres for 17. gang i Kautokeino.
: Vinnere i klassen sang: Johan Kitti og Ellen Sara Bæhr.
: Vinnere i klassen tradisjonell joik: Anna-rietta Niemelä.
: Áillohaš musikkpris tildeles Dimitri-koret.

## Årets album

* Andrea Bocelli – *Amore*

* Camera Obscura – *Let's Get Out of This Country*
* Johnny Cash – *[[American V: A Hundred Highways]]*

* Bob Dylan – *[[Modern Times (album)|Modern Times]]*
* Eva & the Heartmaker – *[[Behind Golden Frames]]*

* Jonas Fjeld – *[[Mårrakvist]]*

* David Gilmour – *[[On an Island]]*

* Iron Maiden – *[[A Matter of Life and Death]]*

* Mark Knopfler & Emmylou Harris – *[[All the Roadrunning]]*

* Meat Loaf – *Bat Out of Hell III: The Monster Is Loose*

* Henning Kvitnes – ''Ut av veggen''
* John Mayer – *Continuum*

* Muse – *[[Black Holes and Revelations|Black Holes And Revelations]]*
* ORBO & The Longshots – *Genuine Handmade Rock'n'Roll*

* Joe Satriani – *[[Super Colossal]]*

* Bruce Springsteen – *[[We Shall Overcome: The Seeger Sessions]]*
* The Stone Coyotes – *Dreams of Glory*
* Unni Wilhelmsen – *[[Til meg]]*
* Amy Winehouse – *Back to Black*

* Tony Joe White – *Uncovered*

## Årets hits & singler

## Priser/konkurranser

## Dødsfall

* 19. januar – Wilson Pickett, amerikansk sanger (64)
* 25. mars – Buck Owens, amerikansk countrylegende (76)
* 6. juni – Billy Preston, amerikansk musiker (59)
* 12. juni – György Ligeti, ungarsk komponist (83)
* 12. juni – Freddy Kristoffersen, norsk gammeldansartist (61)
* 3. august – Elisabeth Schwarzkopf, tysk operasangerinne (90)
* 3. september – Lasse Myrvold, musiker (53)
* 28. september – Jan Werner Danielsen, sanger (30)
* 24. desember – Kenneth Sivertsen, komponist og gitarvirtuos (45)
* 25. desember – James Brown, amerikansk musiker (73)

## Referanser
Helike (måne)

**Helike** (), også kjent som ***', er en [[naturlig satellitt]] og en av [[Jupiters måner]]. Den ble oppdaget av et lag av forrskere ved [[University of Hawaii]] ledet av [[Scott S. Sheppard]] i 2003, og fikk da den [[overgangsnavn|midlertidige betegngelsen]] ***'.

Helike er ca. 4&nbsp;km i diameter og går i bane rundt Jupiter med en gjennomsnittlig avstand på &nbsp;km og har en omløpstid på 601,402&nbsp;dager ved en inklinasjon på 155° mot ekliptikken (156° mot Jupiters ekvator). Månen går i en retrograd retning med en eksentrisitet på 0,1375.

Månen fikk i mars 2005 navnet etter Helike, en av nymfene som oppfostret Zevs (Jupiter) i hans spede begynnelse på Kreta

Månen tilhører Anankegruppen, retrograde irregulære måner som går i bane rundt Jupiter mellom 19,3 og 22,7&nbsp;Gm med inklinasjoner på ca. 150°.

## Referanser
Metacharis

***Metacharis*** er en slekt av dagsommerfugler som tilhører familien Riodinidae.

## Utseende
Små til middelsstore, mørke sommerfugler. Oversiden hos hannene er mørkt brunlig eller gråaktig med svarte tverrstriper, eller med et blått skimmer. Undersiden er også mørk, men med noen lysere skjell ved roten av vingene. Hunnenes grunnfarge er gjerne brunoransje.

## Levevis
Disse sommerfuglene lever i skog, blant annet tropisk regnskog.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Riodinini 
**************** Slekten *Metacharis* Butler, 1867
***************** *[[Metacharis cuparina]]* Bates, 1868 – Brasil, Colombia og Peru
***************** *[[Metacharis lucius]]* (Fabricius, 1793) – Fransk Guyana, Guyana, Surinam og Brasil 
***************** *[[Metacharis nigrella]]* Bates, 1868 – Venezuela, Peru og Brasil 
***************** *[[Metacharis ptolomaeus]]* (Fabricius, 1793) – Brasil
***************** *[[Metacharis regalis]]* Butler, 1867 – Brasil, Colombia, Peru og Bolivia
***************** *[[Metacharis syloes]]* Hewitson, 1877 – Ecuador
***************** *[[Metacharis victrix]]* (Hewitson, 1870) – Costa Rica, Nicaragua, Colombia og Ecuador
***************** *[[Metacharis xanthocraspedum]]* Stichel, 1910 – Colombia

## Kilder
* Brower, A.V.Z. (2011) *Metacharis* på *Tree of life* http://tolweb.org/Metacharis/
* Markku Savela's Lepidoptera and some other life forms: Sjekkliste over artene. Hentet 1.2. 2012.
* Butterflies of Amazonia – *Metacharis lucius* http://www.learnaboutbutterflies.com/Amazon%20-%20Metacharis%20lucius.htm
* Butterflies of Amazonia – *Metacharis regalis* http://www.learnaboutbutterflies.com/Amazon%20-%20Metacharis%20regalis.htm

## Eksterne lenker
*
Orthosie (måne)

**Orthosie** (), også kjent som ***', er en [[naturlig satellitt]] og en av [[Jupiters måner]]. Den ble oppdaget av et lag av [[astronom]]er ved [[University of Hawaii]] ledet av [[Scott S. Sheppard]] i 2001, og fikk da den [[overgangsnavn|midlertidige betegnelsen]] ***'.

Orthosie er ca. 2&nbsp;km i diameter og går i bane rundt Jupiter i en gjennomsnittlig avstand av &nbsp;km med en omløpstid på 602,619&nbsp;dager ved en inklinasjon på 142° mot ekliptikken (143° mot Jupiters ekvator). Månen går i en retrograd retning med en eksentrisitet på 0,2433.

Månen fikk i august 2003 navn etter Orthosie, den greske gudinnen for velstand og en av Horaene. Horaene var døtre av Zevs og Themis.

Månen tilhører Anankegruppen, retrograde irregulære måner som går i bane rundt Jupiter mellom 19,3 og 22,7&nbsp;Gm med inklinasjoner på ca. 150°.

## Referanser
Stephen P. Synnott

**Stephen P. Synnott** er en amerikansk astronom og vitenskapsmann i Voyager-programmet som oppdaget flere av månene til Jupiter, Saturn, Uranus og Neptun.

Han oppdaget blant annet Metis, Puck, Larissa (gjenfunnet), Proteus, og Thebe.

Småplaneten 6154 Stevesynnott ble navngitt i hans ære.

## Referanser
Pheles

***Pheles*** er en slekt av dagsommerfugler som tilhører familien Riodinidae.

## Utseende
Middelsstore sommerfugler med delvis gjennomsiktige vinger. Vingeårene, vingenes ytterkant og et tverrbånd i forvingen er mørkbrune. Disse artene etterligner trolig giftige sommerfugler i gruppen Ithomiini, men har en helt annen kroppsbygning enn disse meget spinkle sommerfuglene.

## Levevis
Disse sommerfuglene lever i skog, blant annet tropisk regnskog.
Larver kan finnes på planter i slekten *Heteropterys* (familien Malpighiaceae).

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Riodinini 
**************** Slekten ***Pheles*** Herrich-Schäffer, 1853
***************** *[[Pheles atricolor]]* (Butler, 1871) – Fransk Guyana, Peru og Brasil
***************** *[[Pheles bicolor]]* (Godman & Salvin, [1886]) – Panama og Costa Rica 
***************** *[[Pheles eulesca]]* (Dyar, 1909) – Mexico og Panama
***************** *[[Pheles heliconides]]* Herrich-Schäffer, [1853] – Fransk Guyana, Guyana, Ecuador og Brasil
***************** *[[Pheles incerta]]* Staudinger, [1887] – Colombia og Peru
***************** *[[Pheles melanchroia]]* (C. & R. Felder, [1865]) – Mexico og Guatemala
***************** *[[Pheles ochracea]]* (Stichel, 1910) – Panama og Venezuela 
***************** *[[Pheles strigosa]]* (Staudinger, 1876) – Panama, Colombia, Ecuador og Peru

## Kilder
* Brower, A.V.Z. (2011) *Pheles* på *Tree of life* http://tolweb.org/Pheles/
* Markku Savela's Lepidoptera and some other life forms: Sjekkliste over artene. Hentet 1.2. 2012.

## Eksterne lenker
* 
* Butterflies of America – *Pheles ochracea* http://www.butterfliesofamerica.com/pheles_ochracea.htm
* Bilde av ''Pheles heliconides''
Prinsessor (album)

***Prinsessor*** er låtskriveren Lalehs andre musikkalbum,  utgitt i januar .

## Sporliste
#«Det är vi som bestämmer»
#«Mamma»
#«Closer»
#«Call on Me»
#«Prinsessor»
#«November»
#«Your Town»
#«Step on You»
#«I Know This»
#«Part Two»
#«Far har lärt mig»
#«12»

## Referanser


## Eksterne lenker
*
Trentino-offensiven

**Trentino-offensiven**, også kalt **slaget om Asiago** (italiensk: *Battaglia degli Altipiani*), med kallenavn tysk: *Strafexpedition* («Straffeekspedisjon») av østerrikerne, var en motoffensiv igangsatt av Østerrike-Ungarn på Italiafronten under første verdenskrig.

Den ble igangsatt 15. mai 1916 med en uventet framrykking mot byen Asiago i Provinsen Vicenza, som nå ligger i det nordøstlige Italia, men som den gang lå på grensen mellom Italia og Østerrike-Ungarn.

## Bakgrunn
Den østerrikske-ungarske øverstkommanderende Franz Conrad von Hötzendorf hadde allerede i en periode argumentert for en straffeekspedisjon mot Italia som følge av landet hadde forlatt Sentralmaktene og brutt Trippelalliansen fra 1882. Straffeekspedisjonen hadde som mål å slå ut de italienske styrkene og avskjære de italienske styrkene som kjempet ved Slagene ved Isonzo, de italienske styrkene ved Belluno og i det østlige Trentino ved å nå fram til Venezia.

Conrad von Hötzendorf hadde i de forutgående årene gjennom feltstudier funnet ut hvor det beste stedet for en offensiv kunne være. Det var ikke så mange korridorer å rykke fram gjennom, siden det meste av grensene, og dermed fronten mellom de to land gikk gjennom Alpene og den lille italienske framgangen hadde gjort en planlegging enda vanskeligere.

Conrad von Hötzendorf forsøkte å overtale sin den tyske kollega Erich von Falkenhayn om å overføre tyske styrker fra Galicia, men dette ble avslått at Italia og Tyskland på dette tidspunktet ikke hadde erklært krig, denne kom først tre måneder senere.

## Kampene
Til tross for sterk italiensk motstand, rykket de østerriksk-ungarske strykene langsomt framover gjennom det krevende fjellandskapet, men til slutt ble forsyningssituasjonen for vanskelig og offensiven falt sammen, og 26. juni kunne italienerne begynne en motoffensiv hvor de erobret tilbake en del av de tapte områdene, blant annet Asiago. Totalt klarte ikke de østerriksk-ungarske styrkene å rykke mer enn 19 km fram under denne offensiven. Italienerne svarte også med en sjette offensiv ved Isonzo, og denne gangen lyktes de med å erobre Gorizia 9. august.
Elizabeth Roemer

**Elizabeth Roemer** (født 4. september 1929 i Oakland, død 8. april 2016 i Tucson) var en amerikansk astronom som primært forsker på kometer og asteroider. Hun oppdaget asteroidene 1930 Lucifer og 1983 Bok. Hun er professor emerita ved University of Arizona.

## Referanser




## Eksterne lenker
* Lunar and Planetary Laboratory: Elizabeth Roemer
Utqiaġvik

**Utqiaġvik** (tidligere **Barrow**) er en by i North Slope Borough i delstaten Alaska i USA. Byen hadde et innbyggertall på 4212 i 2010. Utqiaġvik er en av de nordligste byene i verden og den nordligste i USA. Byens beliggenhet er bare 2100&nbsp;km sør for Nordpolen og 515&nbsp;km nord for polarsirkelen.

## Referanser


## Eksterne lenker
*
Brett J. Gladman

**Brett J. Gladman** (født 19. april 1966 i Wetaskiwin i Alberta i Canada) er en canadisk astronom og professor ved University of British Columbias avdeling for fysikk og astronomi i Vancouver, Britisk Columbia. Han er innehaver av Canada Research Chair i planetarisk astronomi.

Gladman er best kjent for sitt arbeid innen dynamisk astronomi i solsystemet. Han har studert transporten av meteoritter mellom planeter, forsyningen av meteoritter fra asteroidebeltet og muligheten for liv via denne mekanismen, kjent som panspermi. Han har også studert dannelsen av planeter, spesielt gåten om hvordan kjempeplanetene ble til.

Han har også oppdaget eller vært med på å oppdage en rekke legemer i solsystemet, aasteroider, Kuiper-legemer og mange måner rundt kjempeplanetene:
* Uranus: Caliban, Sycorax, Prospero, Setebos, Stephano, og Ferdinand
* Saturn: Et dusin måner i flere grupper, hver av dem oppkalt etter canadiske inuitt-guder, franske guddommer og norrøne guder
* Neptun: Månen Neso
* Jupiter: Oppdager og med-oppdager av seks måner

## Eksterne lenker
* http://www.astro.ubc.ca/people/gladman/index.html
Brücke-Museum Berlin

**Brücke-Museum Berlin** er et museum i Dahlem i Berlins bydel Steglitz-Zehlendorf. Museets samling inneholder ca 400 malerier, skulpturer og flere tusen tegninger, akvareller og grafiske blad av kunstnere som tilhørte gruppen Die Brücke i Dresden. Det er verdens største samling av verk utført av kunstnere fra Brückegruppen.

Museumsbygningen er utført av arkitekt Werner Düttmann og ble åpnet 15. september 1967.

Ernst Ludwig Kirchner - Artistin (Marzella).jpg| Ernst Ludwig Kirchner *Artistin Marzella* (norsk: *Den kvinnelige artist Marzella*)
Otto Mueller met pijp door Ernst Ludwig Kirchner (1880-1938).jpg|Ernst Ludwig Kirchner: Otto Müller med pipe.

## Eksterne lenker
*
Tomas Nilsson (advokat)

**Tomas Nilsson** (født 1951) er en svensk jurist. Han er forsvarsadvokat, og var fra 2007 til 2011 leder for Sveriges advokatsamfund.

## Referanser
Alejandro Faurlín

**Alejandro Faurlín** (født 9. august 1986) er en argentinsk fotballspiller som blant annet har spilt i den engelske fotballklubben Queens Park Rangers FC.

## Eksterne lenker
* 
*
Tugan Sokhijev

**Tugan Tajmurazovitsj Sokhijev** (født 1977) er en ossetisk dirigent. Sokhijev var fra 2004 til 2005 ansatt ved Welsh National Opera. Han ble i 2005 ansatt ved Orchestre national du Capitole de Toulouse og var fra sesongen 2011/2012 sjefdirigent for Deutsches Symphonie-Orchester Berlin.

Fra 2014 var han sjefsdirigent for Bolsjojteatret i Moskva.  Han fratrådde sin stilling i 2022 forbindelse med Russlands invasjon av Ukraina.

Den 13. juni 2025 dirigerte han Wiener Philharmoniker i deres årlige sommerkonsert i Schönbrunn-palasset utenfor Wien.

## Fotnoter

## Referanser


## Eksterne lenker
* 
*
Tomas Nilsson

Tomas Nilsson er navnet til flere personer:

*Tomas Nilsson (advokat) (født 1951), svensk advokat
*Tomas Nilsson (musiker) (født 1965), svensk trommeslager
*Tomas Nilsson (politiker) (født 1965), svensk politiker
Fredrik Olovsson

**Fredrik Olovsson** (født 1973) er en svensk politiker for Socialdemokraterna, og har vært riksdagsmedlem i Sverige siden 2002. Han ble valgt inn i riksdagen for Södermanlands läns valkrets på plass 250. Da han ble valgt inn i riksdagen, arbeidet han som informasjonsassistent i Eskilstuna kommune.

Olovsson sitter i skattekomiteen, og er også vara i tre andre komiteer. Han har tidligere sittet i en rekke komiteer, hvorav to som fast medlem.

Olovsson har også tidligere vært pressesekretær i SSU.

## Referanser





## Eksterne lenker
* 
* 
* 
* Fredrik Olovsson på Sveriges riksdags nettside
* Socialdemokraterna.se – Fredrik Olovsson
Gunilla Carlsson (Sosialdemokrat)

**Gunilla Carlsson**, i riksdagen *Gunilla Carlsson i [[Hisings Backa]]*, (født 1966)  er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Göteborgs kommuns valkrets på plass 261.

Carlsson har tidligere arbeidet som butikkmedarbeider, og vært aktiv i Handelsanställdas förbund, og deretter vært ansatt som funksjonær i henholdsvis Landsorganisationen i Sverige og ABF.

I riksdagen sitter hun fast i trafikkomiteen, samt at hun er vara i utdanningskomiteen og i Nordisk råds svenske delegasjon. Hun har tidligere vært medlem av en rekke komiteer, både fast og som vara.

## Referanser


## Eksterne lenker
* 
* 
*
Arkitekturåret 1906

**Arkitekturåret 1906** er en oversikt over blant annet viktige byggverk under oppføring, fødte og avdøde personer med tilknytning til arkitektur i 1906.

## Bygninger
* Unity Temple i Oak Park, tegnet av Frank Lloyd Wright fullføres.
* Byggingen av den nåværende store moskéen i Djenné begynner.
* Lucien Weissenburger fullfører Immeuble Weissenburger til seg selv på boulevard Charles V nr. 1 i Nancy
* Ivan Vazov nasjonalteater, Sofia, Bulgaria
* Arkitektene McKim, Mead, and White begynner byggingen av venterommet ved, Pennsylvania stasjon, New York City.

## Priser
* Royal Gold Medal – Lawrence Alma-Tadema.
* Prix de Rome, arkitektur:  Patrice Bonnet

## Fødsler
* 10. januar - Edmund Collein, tysk arkitekt (død 1992)
* 6. mars - Lucy Hillebrand, tysk arkitekt (død 1997)
* 9. april - Tore Axén, svensk arkitekt (død 1979)
* 2. juni - Carlo Scarpa, italiensk arkitekt (død 1978)
* 8. juli - Philip Johnson, amerikansk arkitekt (død 2005)
* 29. juli - Tore Ahlsén, svensk arkitekt (død 1991)
* Sune Lindström, svensk arkitekt (død 1989)

## Dødsfall
* 24. april - Wilhelm Bogler, tysk arkitekt (født 1825)
* 25. juni - Stanford White, amerikansk arkitekt  (født 1853)
* 30. august - Hans Wilhelm Auer, sveitsisk arkitekt (født 1847)
* 24. september - Heinrich Scharrer, tysk botaniker og landskapsarkitekt (født 1828)

## Se også
Gunilla Carlsson

**Gunilla Carlsson** er navnet til flere personer:

*Gunilla Carlsson (moderat politiker), svensk statsråd
*Gunilla Carlsson (Sosialdemokrat), i riksdagen *Gunilla Carlsson i Hisings Backa*, medlem av riksdagen.
Grosser münsterländer

**Grosser münsterländer** (FCI #118), «stor münsterlander», er en opprinnelig tysk jakthundrase. 

Rasen stammer fra Münsterregionen i Tyskland og var opprinnelig en svart/hvit fargevariant av Langhåret vorsteh, før den ble skilt ut som egen rase på begynnelsen av 1900-tallet. Den tyske raseklubben ble etablert i 1918. Grosser münsterländer regnes som en svært allsidig fuglehund.

## Eksterne lenker
* 
*http://nmlk.no
Sponde (måne)

**Sponde** (), også kjent som ***', er en [[naturlig satellitt]] og en av [[Jupiters måner]]. Den ble oppdaget av et lag av [[astronom]]er ved [[University of Hawaii]] ledet av [[Scott S. Sheppard]] i 2001, og fikk da den [[overgangsnavn|midlertidige betengelsen]] ***'.

Sponde er ca. 2 kilometres i diameter, og går i bane rundt Jupiter i en gjennomsnittlig avstand av &nbsp;km med en omløptstid på 771,604 dager ved en inklinasjon på 154° mot ekliptikken (156° mot Jupiters ekvator)., Månen går i en retrograd retning og med en eksentrisitet på 0,443.

Månen tilhører Pasiphaëgruppen som består av irregulære retrograde måner som går i bane rundt Jupiter i avstander mellom 22,8 og 24,1&nbsp;Gm med inklinasjoner på mellom 144,5° og 158,3°.

## Referanser
Simon Thassi

**Simon Thassi** (død 135 f.Kr.), også benevnt som *Simon* eller *Simeon Makkabeus*, var den andre og siste overlevende sønnen til Mattatja og således medlem av hasmoneiske dynasti, og en av makkabeerne. Tilnavnet «Thassi» har en usikker mening, mulig forklaringer er «lederen», «vegviseren», «rådsmannen», og «den nidkjære», som alle er mulige meninger.

Simon tok del i det jødiske opprør mot Selevkidriket som ble ledet av hans brødre Judas Makkabeus og Jonatan Apphus, og etter disse død i henholdsvis 160 f.Kr. og 143 f.Kr. ble Simon jødenes leder, den fjerde i rekken siden opprøret begynte. Han ble den første fyrsten i det hasmoneiske dynastiet, og styrte fra 142 f.Kr. og fram til 135 f.Kr.

Etableringen av det hasmoneiske dynasti ble gjort ved en resolusjon i 141 f.Kr. ved et stort råd eller forsamling av «prester og folk og de eldre i landet med det resultat at Simon skulle være deres leder og yppersteprest for evig, fram til det skulle stige fram en trofast profet», i henhold til *[[Første Makkabeerbok]]*.

Den romerske republikk anerkjente det nye dynastiet i 139 f.Kr. da en delegasjon fra Simon var i Roma. Simon maktet også å fortsette sin bror Jonatan Apphus' arbeid med å gjøre Judea mer uavhengig av Selevkideriket. Etter å ha overtalt Demetrios II Nikator til å frata jødene fra skatt eller tributt, fikk han fjernet den siste levning av syrisk kontroll av Judea ved å erobre festningen Akra i Jerusalem, selve symbolet på at Judea var underlagt Selevkideriket. Hans militære og diplomatisk suksess gjorde at han kunne fornye de allianser som hans brødre hadde forhandlet fram med Roma og Sparta. Prisen for den utstrakte utenrikspolitikken var økt hellenistisk innflytelse i Judea, hvilket ble følt som en trussel av ortodokse jøder. Mynter utstedt i Judea proklamerte Simon som «yppersteprest, general og jødenes hersker».

I februar 135 f.Kr. ble Simon Thassi myrdet på ordre av sin svigersønn Ptolemaios (sønn av Abubos) som hadde håp om å gripe makten, men som det ellers lite informasjon om. Hans to sønner Mattatias og Judas ble drept sammen med ham, men Simon var likevel den eneste av sine brødre som frambrakte mannlige arvinger da han ble etterfulgt av en tredje sønn, Johannes Hyrkanos.

Det er en mulighet for at Simon Thassi er opprinnelsen til den legendariske «Simon den retteferdige» i senere rabbinsk tradisjon.

## Referanser


## Litteratur
* Surhone, Lambert M. (2010): ''Simon Thassi'', VDM Verlag Dr. Mueller e.K.
* Cohn, Ronald; Russell, Jesse (2012): *Simon Thassi*, ASIN: B007MAPZ8S 
* Bloom, James J. (2010): *The Jewish Revolts Against Rome, A.D. 66-135: A Military Analysis*, McFarland, ISBN 978-0786444793
Tekrur

**Tekrur** (også Takrur eller Tekrour) var et rike i det vestlige Afrika, som hadde sin storhetstid omtrent samtidig med Ghanariket. Riket eksisterte fra rundt 800-tallet til 1200-tallet. Riket var grunnlagt av folkegruppene serer og jola.
Bible kralická

***Bible kralická*** var den første komplette oversettelsen av Bibelen fra dens opprinnelige språk til tsjekkisk. Den ble oversatt av Brødremenigheten og trykket i byen Kralice nad Oslavou. Den første utgaven hadde seks bind og ble utgitt mellom årene 1579 og 1593. Den tredje utgaven fra 1613 er klassisk og til denne dag den mest kjente og brukte tsjekkiske oversettelse. Det nye testamente var blitt oversatt fra gresk av Jan Blahoslav og utgitt i 1564.

## Litteratur
* Joachim Bahlcke o. a.: Handbuch der historischen Stätten *Böhmen und Mähren*, Kröner-Verlag, Stuttgart 1998, ISBN 3-520-32901-8, S. 293f.
* Rudolf Bohren: *Die Kralitzer Bibel als Protestantisches Erbe* online, aufgerufen 15. Mai 2011 (PDF; 66&nbsp;kB)
* Vlasta Fialová: *Zachariáš Solín, tiskař Kralické bible*. Brno 1968
Onias III

**Onias III** (hebraisk: חוֹנִיּוֹ *Ḥōniyyō*) var en jødisk yppersteprest, sønn av Simon II. Han levde på den tiden Selevkos IV Filopator var konge over Syria. Onias blir beskrevet som en from mann som kjempet for jødedommen.

## Referanser